### Beslutningstema

Det skal besluttes, om forslag til lokalplan nr. 212-410 - tillæg til Lokalplan 134-410 og Kommuneplantillæg nr. 174-410 vedrørende ny silo ved [adresse] i Toftlund skal sendes i offentlig høring. For Teknik- og Miljøudvalget omfatter det lokalplanen. For Klima-, Vækst- og Udviklingsudvalget omfatter det kommuneplantillægget.

### Sagsfremstilling

[adresse] har et ønske om at udvide lagerkapaciteten til den nuværende fabrik i Toftlund. Virksomheden ønsker at opføre en lager silo magen til eksisterende lagersiloer som i dag er opført ved fabrikken. Da den eksisterende lokalplan for området ikke muliggør en ny silo magen til den eksisterende er udarbejdet forslag til lokalplan nr. 212-410 og kommuneplantillæg nr. 174-410 med dette formål.

Lokalplanforslaget er et tillæg til eksisterende lokalplan 134-410, hvor byggefelter tilrettes for at muliggøre opførelsen af en ny silo. Lokalplanforslaget ændrer derfor ikke i nogen bestemmelser i den eksisterende lokalplan, men ændrer kun i lokalplanens kortbilag B vedr. byggefelters udstrækning. Lokalplanforslaget er andet skridt i forbindelse med udbygningen af kartoffelmelsfabrikken. Den eksisterende fabrik mangler lagerkapacitet hvorfor siloen skal opføres som noget af det første, før man påbegynder en fabriksudvidelse øst for eksisterende fabrik, som er tredje og sidste trin.

Den nye silo ønskes placeret øst for de eksisterende siloer inden for det tilrettede byggefelt B2, som er vist i lokalplan nr. 212-410 kortbilag Kirstine Laursen muliggør en silo, der er  50 m bred og 60 m i højden, magen til den største silo som i dag er bygget på fabrikken.

Projektejer har været i dialog med Forsvaret omkring fabriksudvidelserne og de høje siloer, som ønskes opført.

Lokalplanforslaget og kommuneplantillægget har et omfang og en karakter, hvor det vurderes, at 4 ugers høring er tilstrækkelig.

Der er til planforslagene udarbejdet en screening, hvor det er vurderet, at planerne ikke er miljøvurderingspligtige. Afgørelsen om ikke miljøvurderingspligt sendes i 4 ugers høring samtidig med lokalplanforslaget og kommuneplantillægget.

Sagen behandles sideløbende i [adresse] og udviklingsudvalget i forhold til Kommuneplantillægget.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at lokalplanen sendes i offentlig høring i 4 uger, og

at sagen videresendes til behandling i Økonomiudvalget og Kommunalbestyrelsen

### Beslutning

Indstillingen anbefales.